cyanic-selkie/wikianc huggingface dataset:
Ostariophysi
Веберов апарат
Една од поважните одлики на овие риби е Веберовиот апарат. На него се припишува заслужноста за успехот на овие риби. Се состои од групација на коски наречени Веберови осикули поредени во ланец. Тие го поврзуваат слушниот систем со рибниот меур преку Y-виден лимфен синус, кој се граничи со лимфните канали од левото и десното уво. Ова овозможува пренос на вибрации до внатрешното уво.
Кај Anotophysi, првите три прешлени се специјализирани и поврзани со едно или повеќе цефалични ребра (примитивен Веберов апарат). Кај Otophysi, постои измена на предните четири или пет прешлени.
Целосниот Веберов апарат се состои од рибниот меур, Веберовите осикули, дел од предните прешлени, како и од неколку мускули и лигаменти. Именуван е по германскиот анатом и физиолог Ернст Хајнрих Вебер кој прв ги опишал Веберовите осикули.
Ц-реактивна белковина
Заедно со белковините церулоплазмин, фибриноген, хаптоглобин, феритин и други, ЦРП припаѓа на белковините на акутната фаза. Тоа се белковини во крвта чиишто концентрации во крвта се зголемуваат во контекст на воспалителни (инфективни и неинфективни) болести. Бактериските инфекции го формираат најсилниот стимул на реакцијата на акутната фаза.
ЦРП е дел од имунолошкиот систем, како дел од неспецифичниот хуморален имунитет. Тој претставува опсонин, молекула која ги обележува микробите за да го олесни нивното препознавање и отстранување од страна на имуните клетки (пр. макрофаги) од неспецифичниот имунитет, како и активирањето на комплементниот систем.
ЦРП се синтетизира од страна на црниот дроб како одговор на факторите кои се ослободуваат од макрофагите и масните клетки (адипоцити), пред сѐ на интерлеукин 6. Претставува член на фамилијата на пентраксини.
Историја
CRP бил откриен од Тилет и Франсис во 1930 година.
Механизам на дејство
Со овој механизам, ЦРП се врзува и за исхемични/хипоксични клетки, кои би можеле да се регенерираат со текот на времето. Сепак, тие се отстрануваат предвреме со врзување на ЦРП.
Референтни вредности на ЦРП во крвта
ЦРП е присутен во многу ниски концентрации во крвта и кај здрави луѓе. Вредностите до околу 5 mg/l (0,5 mg/dl) се сметаат за нормални кај возрасните; како што е вообичаено со медицинските референтни вредности, нормалната вредност варира поради влијанија како што се популацијата на пациенти која се испитува, методот на анализа и опремата, поради што секоја лабораторија ги специфицира своите гранични вредности.
Индикација за одредување на ЦРП како биомаркер
1. ЦРП е во меѓувреме најважниот неспецифичен акутен воспалителен параметар, пред зголемувањето на бројот на леукоцити и покачената температура (треска), на пример кај сомнителен апендицитис (воспаление на „слепото црево“), холециститис (воспаление на жолчното кесе), инфекција на респираторниот тракт, дивертикулитис или инфекција на уринарниот тракт. Сепак, ова важи секогаш само контекст со клиничките симптоми на пациентот.
2. Вредноста на ЦРП може да се зголеми во текот на болеста уште пред да дојде до силно покачена температура или до сомнително покачување на бројот на леукоцити, но сепак зголемувањето на ЦРП обично следи по неспецифично зголемување на леукоцитите.
3. Вредноста на ЦРП брзо се намалува до нормалната вредност по исчезнувањето на воспалението, за разлика од претходно користениот параметар на реакцијата на седиментација на крвта (т.н. брзина на еритроцитна седиментација).
4. Како параметар за активноста на болеста, се користи, меѓу другото, за да се направи разлика помеѓу акутни и хронични настани: за разлика од хроничните болести, акутните настани предизвикуваат поголемо зголемување на ЦРП, што обично одговара на степенот на воспалението.
6. За откривање на комплицирани инфекции, било да е тоа постоперативно, во егзацербации (влошувања) во контекст на хронични заболувања или инфекција на плодовата вода со предвремено кинење на мембраните.
7. За разликување помеѓу вирусни и бактериски инфекции - не е можно исклучиво со одредување на ЦРП
8. За рана потврда на успешна антибактериска или противвоспалителна терапија, бидејќи падот на концентрацијата на ЦРП често им претходи на клиничките симптоми. Зголемувањето или намалувањето на воспалителната реакција е индицирано со зголемување или намалување на ЦРП со задоцнување од околу 24 часа.
Во последниве години, се користат високо чувствителни тестови за малку покачени вредности на ЦРП за да се идентификуваат нестабилни фази во рамките на артериосклероза.
Тек на болест
Во случај на инфекции (главно бактериски), по траума и операции, вредноста на ЦРП физиолошки се зголемува, достигнува највисока вредност на вториот до третиот ден и потоа се намалува доколку нема компликации. Нормални вредности потоа се постигнуваат по две до три недели. Колку потешка била траумата или интервенцијата, толку поголема е максималната вредност („врв“) по два до три дена.
Постоперативно
По хируршки третман на фрактури на бутот, во просек изнесуваат максималните вредности на ЦРП од 136 до 154 mg/l, кај некомплицирани фрактури на глуждот од 34 до 39 mg/l. Отворените фрактури на коските доведуваат до малку повисоки максимални вредности. И при абдоминални операции е присутен ист физиолошкиот тек на ЦРП, доколку нема компликации, при што средните максимални вредности изнесуваат од 140 до 159 mg/l. Со постоперативни компликации, особено инфекција на раната, ЦРП може да се зголеми или да остане висок по 3-тиот ден, но ова има мала специфичност. Од друга страна, ниската или опаѓачката вредност на ЦРП има висока негативна предиктивна вредност и може да исклучи инфекција на рана со висок степен на веројатност.
ЦРП исто така се зголемува по исхемични настани како што се срцев удар или мозочен удар. Во двата случаи, ЦРП може да достигне максимални нивоа од 200 mg/L. Количината на ЦРП произведена по инфарктот значително корелира со настанатата штета. Неодамна се покажа дека и самиот ЦРП преку својот механизам на делување е во голема мера одговорем за штетата предизвикана од срцевите удари. Забележана е врска помеѓу доза-одговор. Новите терапии, како што е екстракорпоралното исцрпување на ЦРП со ЦРП афереза, го елиминираат ЦРП од циркулацијата пред тој да може го зголеми оштетувањето и лузната во исхемичното ткиво. Забележано е дека намалувањето на ЦРП целосно го спречило создавањето на инфарктна лузна по миокарден инфаркт кај некои пациенти.
КОВИД-19
Иако КОВИД-19 е предизвикан од вирус, ЦРП неочекувано се зголемува кај оваа болест и исто така е во корелација со сериозноста и текот на болеста. Текот на ЦРП е во корелација со степенот на оштетување на белите дробови. Слично како и кај кардиоваскуларните заболувања, каузалната врска помеѓу ЦРП и оштетувањето на органите кај КОВИД-19 е постулирана и испитана.
Методи на определување на ЦРП и вредности во серумот
Одредувањето на ЦРП во медицинската анализа може да се врши на различни начини.
„Нормален“ или „само малку покачен“ ЦРП не исклучува сериозна болест, на пример инфекција со Clostridium difficile.
Блаже Тодоровски
Блаже Тодоровски (роден на 11 јуни 1985 во Скопје) — фудбалер од Македонија кој моментално игра во ФК Работнички.
Карабаир (Бујковци)
Карабаир — археолошко наоѓалиште во скопското село Бујковци. Претставува населба од римското време. На просторот што го зафаќа новоизградената рафинерија, поточно на делот каде што се изградени цистерните, се откриени ѕидови градени од камен и варов малтер, фрагменти од керамички садови и градежен материјал. Со изградбата на рафинеријата наоѓалиштето е целосно уништено.
259 п.н.е.
259 п.н.е. — година според општоприфатениот календар. Тоа била 259. година пред новата ера, 259. од првиот милениум п.н.е., 59. од 3 век п.н.е. и последна од 250-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5249 и 5250 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4491 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3501 и 3502 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 494.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 259 година се протега во 2377 и 2378, додека според второто гледиште, годината трае во текот на 2437 и 2438 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 284. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 907 и 906 исламска година пред хиџра.
Аргентинска лебарка
Аргентинска лебарка — вид лебарка со средна големина кој расте до 4,0-4,5 сантиметри. Аргентинските лебарки се с ексуално диморфни; возрасните мажјаци имаат целосно развиени крилја кои го покриваат нивното тело, додека пак женките имаат мали зачетоци на крилја (преткрилја) кои покриваат околу четвртина од нивното тело.
Возрасните лебарки се темнокафени или црни со посветол шаблон на портокалови дамки или линии, понекогаш видливи само на силна светлина. Обојувањето се разликува за нијанси зависно од средината на живеење и исхраната, од една колонија до друга.
Аргентинските лебарки се ововивипарни, своите млади ги раѓаат живи, и можат да родат од 20 до 40 лебарки месечно под поволни услови.
Аргентинската лебарка може да се најде во Средна Америка и Јужна Америка, почнувајќи во Костарика. Вообичаена е за регионот од Француска Гвајана и Бразил, па до Аргентина.
Евидентирани се примероци на овој вид во Бразил, Аргентина, и Уругвај.
Способност за летање
Иако не се познати по летањето, возрасните мажјаци имаат целосно развиени крилја, како и мускулатура типична за лебарките кои можат да го издржат напорот потребен за долготраен лет. Во лабораторија, опитите во кои лебарките се исфрлани од платформа со висина 2,5 метри, возрасните мажјаци успешно ја исправале својата дорсо-вентрална оска и набрзина да ги рашират крилата за да го контролираат и насочат нивното спуштање; сепак, активното летање не ја одржало или зголемило висината на која се наоѓале во моментот. Возрасните женки имаат само рудиментирани преткрила и немаат соодветни мускули потребни за летање, и не покажале способност за контрола на лет во опитите.
Искачување
Бидејќи немаат развиен аролиум помеѓу нивните канџи, ниту возрасните ниту младите лебарки не можат да се искачуваат по мазни, вертикални површини, иако младите лебарки се искачувале по меки силиконски капаци на терариумите и пластичните ѕидови на контејнери.
Бела Река (Ветрен)
Бела Река — археолошко наоѓалиште во маалото Црквенец на делчевското село Ветрен. Наоѓалиштето претставува населба и некропола  од  доцна антика. Во непосредната близина на маалото Масларово, на простор од околу 100 × 100 м се наоѓаат фрагменти од керамички садови, питоси и покривни ќерамиди.
Аргентинска лебарка
Живеалиште
Во заробеништво, влажноста во средината каде се чуваат е помалку важна отколку снабдувањето со храна со многу влажност, со што се отстранува потребата да се нароси средината во која се чуваат со вода, споредено со други тропски инсекти кои се чуваат во заробеништво. Средината во која се чуваат треба да биде чиста, за фекалиите да бидат суви и да не бидат средина погодна за бактерии или габи. Вертикално подредени табли за јајца помагаат во сето ова, како и добар проток на воздух.
Исхрана
Коренестиот зеленчук богат со скроб, како компир и сладок компир ги конзумираат послабо и очигледно само заради водата која ја содржат.
Употреба како инсект за хранење
Аргентинската лебарка е популарен инсект кој се користи за хранење, особено на тарантули, водоземци и влекачи. Чувањето и размножувањето на инсектот е олеснето поради неможноста да скокаат, да се искачуваат по мазни површини, релативно бавно движење и фактот што многу ретко летаат. Тие се исто така тивки, за разлика од штурците, а фактот што имаат потреба од тропски услови, ги намалува изгледите да бегаат кога се чуваат во поладни климатски услови  Аргентинските лебарки може да предизвикаат алергија кај луѓето,  иако произведуваат релативно малку мирис во споредба со други лебарки.
Размножување
Аргентинската лебарка е ововивипарен вид, воглавно раѓаат живи млади и бременоста во едно истражување траела 48-64 денови, во средина со температура од 26 °C со промена на светли и темни периоди на секои 12 часа. Ја носи капсулата со јајца, која содржи 20-35 јајца, сè додека не се подготвени да се изведат, или може да ја испушти порано поради некоја стресна ситуација. Возрасните единки живеат до максимум 2 години, женките малку подолго од мажјаците. Стапките на прираст и репродукција се чувствителни од условите на средината, оптимално 25-30 °C и на 60% релативна влажност.
Награди на Олимпискиот комитет на Србија
Наградите на Олимпискиот комитет на Србија се прогласуваат од 1994 година, на крајот на секоја календарска година, на најуспешните спортисти. Од 1994 до 2003 година името било СР Југославија, а од 2003 до 2006 година Србија и Црна Гора. Првично прогласена за спортистка и спортист, а подоцна воведена е наградата за најдобра женска, машка екипа, тренер и млад спортист. Натпреварот вклучувал резултати од актуелните олимписки спортови, исто така и од шаховската олимпијада. Трофеите традиционално се доделуваат на гала вечер во Домот на Националното собрание.
Критериуми за награди
Наградите се доделуваат на спортистите и тимовите според нивните резултати во олимписки спортови, параолимписки спортови и од шаховската олимпијада. Највредните резултати се оние постигнати на овие натпревари (по овој редослед):
Наградата за најуспешен тренер може да се додели на селектор кој бил член на една од српските репрезентации кои постигнале највреден спортски резултат според наведените критериуми.Доколку двајца спортисти имаат идентични резултати, наградата ќе ја добијат спортистите од индивидуални спортови наместо од екипни. Исклучок може да се направи ако спортист од екипен спорт освоил награда за МВП на Олимписки игри, Светско првенство или Европско првенство. Исто така, може да се земе предвид светската популарност на нивните спортови, како и максималниот број на спортисти од поединечна нација кои можат да учествуваат на натпревари.Доколку нема исклучителни резултати во дадена година, наградата нема да биде доделена.
Спортистка на годината
Оваа награда се прогласува од воведувањето на наградите во 1994 година. Досега била доделена на 16 различни спортисти од 10 спортови.
Спортист на годината
Оваа награда се прогласува од воведувањето на наградите во 1994 година. Досега била доделена на 16 различни спортисти од 9 спортови.
Млад спортист на годината
Оваа награда е воведена во 2010 година. Досега била доделена на 10 различни спортисти од 8 спортови.
Женски тим на годината
Оваа награда била воведена во 1995 година. Доделена е на 10 различни екипи од 7 различни спортови.
Машки тим на годината
Оваа награда била воведена во 1995 година. Доделена е на 5 различни екипи од 5 различни спортови.
Тренер на годината
Оваа награда е воведена во 2009 година. Доделена е на 9 различни тренери од 7 различни спортови.
Олимписко срце „Генерал Ѓукиќ“
Оваа награда била воведена во 2017 година како Награда за животно дело.
NGC 6076/1
NGC 6076/1 — елиптична галаксија во соѕвездието Северна Круна, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6076/1 се споменува и како UGC 10253, MCG 5-38-23, CGCG 167-34, near SAO 84233.
Откривање
Објектот е откриен на 24 јуни 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 11 м 12,9 с, а неговата деклинација, односно висината на лакот на тој агол, +26° 52' 19"".
Други поделби
Проучување на NGC 6076/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57409. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 2050. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1097.
Ернанес
Андерсон Ернанес де Карваљо Виана Лима (роден на 29 мај 1985, во Ресифе) попознат само како Ернанес — бразилски фудбалер, играч од средниот ред на Сао Пауло.
Гоцев Врв
Местоположба
Врвот се издига на главното планинско било на југозапад от Голем Царев Врв и на исток од врвот Шабран. На северозапад од Гоцев Врв се наоѓа големата карстна вдлабнатина наречена Сухото Езеро. Врвот е масивен, оцртан од југоисток со висока карпеста стрмнина Козјата Стена. Сочинет е главно од протерозојски мермери. Почвата е тенка кафеава шумска. Падините се обраснати со високопланинска тревна растителност. Се среќаваат многу ендемски растенија. По билото поминува државната граница меѓу Бугарија и Грција. Југоисточно од врвот стои граничната пирамида бр. 100.
Име
До 1951 г. врвот го носел името Али Ботуш. Новото име му е дадено во чест на големиот македонски револуционер Гоце Делчев.
Искачување
Главни приоди за искачување на врвот се планинарските домови „Славјанка“ (над с. Парил) и „Извора“ (над с. Петрово), како и селото Караќој во Драмско од егејска страна.
Нож во водата (филм)
Нож во водата (полски: Nóz w wodzie) - полски филм од 1962 година, во режија на Роман Полански, кој е автор и на сценариото, заедно со Јежи Сколимовски и Јакуб Голдберг. Главните улоги ги играат: Леон Њемчик, Јоланта Умецка и Зигмунт Маланович. Филмот ја освоил наградата FIPRESCI на Венецијанскиот филмски фестивал, а бил кандидат за „Оскар“ за најдобар странски филм.
Синопсис
Анджеј (го игра Њемчик) и Кристина (ја игра Умецка) се брачен пар кој оди на едрење. Патем, тие качуваат едно младо момче (го игра Маланович) кое стопира. Кога пристигнуваат на пристаниште]то, момчето сака да се замине, но тие го канат на својата едрилица. За време на едрењето, Анджеј постојано настојува да го понижи момчето, кое нема искуство во едрењето, а тоа пак настојува да го придобие вниманието на убавата Кристина. Кога ги фаќа невреме, тие мора да се засолнат во трските, каде ја поминуваат ноќта. Утредента, Кристина и момчето стануваат порано, а љубоморниот Анджеј го фрла [[ножот на момчето во езерото. Тогаш почнува тепачка меѓу нив и Анджеј го турка момчето во водата. Момчето потонува, а Анджеј и Кристина помислуваат дека тоа се удавило. Кристина го обвинува сопругот за убиството и меѓу нив започнува кавга така што Анджеј ја напушта едрилицата и плива до брегот. Тогаш, момчето излегува на површината на водата и доаѓа на едрилицата, каде води љубов со Кристина. Потоа, момчето си заминува, а Кристина се среќава со Анджеј на пристаништето. Таа му кажува дека момчето не е мртво и дека таа водела љубов со него.
Cake to Bake
„Cake to Bake“ — песна на латвискиот бенд Aarzemnieki. Избрана била да ја претставува Латвија на Евровизија 2014 во Данска.
Совет за безбедност на ООН
Советот за безбедност на ОН е орган на Обединетите Нации кој има за задача да го одржува мирот и безбедноста помеѓу нациите. Иако другите органи на ОН можат да даваат само препораки на владите на земјите членки, Советот за безбедност има моќ да носи одлуки кои земјите членки мора да ги спроведат. Одлуките на Советот се познати како резолуции. Претседавањето со Советот е ротирачко и трае 1 месец.
Членови
Членовите на Советот мора во секое време да се на располагање на седиштето на ОН, со цел ОН да може да носи брзи одлуки во случај на криза. Претседавачот на Советот има улога да ја одреди агендата, да претседава со седниците на Советот и да има целосна прегледност на светската сцена и моменталните кризни жаришта. Постојат два типа на членови на советот: постојани и непостојани.
Постојани членки
Државите кои се постојани членки се држави кои биле победници во Втората светска војна.
Избрани членови
Генералното собрание избира уште 10 членови со мандат од 2 години стартувајќи секогаш на 1 јануари. Членките се бираат на тој начин што 5 од нив се менуваат секоја година. Членките се одбираат од регионалните групи и се потврдуваат од Генералното Собрание. Африканскиот блок одбира 3 члена. По 2 члена избираат Латинска Америка, Африканскиот блок, Блокот Западна Европска и други и Источноевропскиот блок. Еден член се избира од Арапскиот блок, некогаш од Азискиот или од Африканскиот блок.
Во 2010 година избрани членки се:
Статус на земјите не-членки на Советот за безбедност
Земјите кои не се членки на Советот за безбедност можат да земат учество во дискусијата, но не и во гласањето. Доколку Советот оцени дека во одлучувањето одредена земја може да придонесе во одлуката, ја поканува да го образложи своето мислење.
Право на вето
Постојаните земји членки имаат право на вето врз одлуките на Советот за безбедност. Негативно гласање се смета за вето. Во случај на апстиненција од гласање, гласот не се смета како вето. Досега, Русија/СССР го има употребено правото на вето 123 пати, САД - 82 пати, Велика Британија 32 пати, Франција 18 пати и Кина 6 пати.
Салих-паша Невесинец
Салих-паша Невесинец (починал на ) — османлиски граѓански службеник и Голем везир.
Младост
Салих-паша по потекло бил од Невесиње, Херцеговина, Босна, и бил испратен во Цариград во малдоста. За време на владеењето на Мурат IV (вла. 1623–1640),тој бил граѓански службеник специјализиран за трезорот. Тој бил и на други позиции исто така и конечно во периодот на владеењето на султанот Ибрахим I (вла. 1640–1648) во 1644, бил назначен за дефтердар, највисоката позиција во трезорот. Во 1645 година, Големиот везир Султанзаде Мехмед-паша бил разрешен. Првиот избор на султанот за местото бил Јусуф-паша. Сепак, Јусуф-паша не прифатил, и Салих-паша бил назначен за Голем везир на 17 декември 1645 година.
Голем везир
Најважниот проблем во 1646 година бил војната на Крит, важен остров во Егејското Море, кој бил колонија на Република Венеција во првата половина на век (Погледајте Критска војна (1645–1669). Салих-паша го испратил претходникот Султанзаде Мехмед-паша, на Крит како главен командант (сердар). Кога Мехмед-паша починал наскоро, Гази Хусеин-паша бил назначен за следен командант. Тој бил успешен во завсемањето на Ретимно. Друго поважно прашање во тој период била и непослушноста на Мегрелија, која била вазална држава на Османлиското царство. Салих-паша успеал да го одржи мирот во таа покраина.
Смрт
Според австрискиот ориенталист Јозеф фон Хамер-Пургштал, султанот Ибрахим I, неурамнотежен владетел, издал наредба во Цариград да не се движат коли влечени од коњи. Гледајќи дека оваа негова наредба не се почитувала, тој наредил да се погуби Салих-паша. За време на состанок на диванот, Салих-паша бил уапсен и погубен на 16 септември 1647 година.
Под Липа (пештера)
Под Липа (Подлипа) — пештера која се наоѓа на Гласиначката Висорамнина, во Кадиќа Брдо, село Кнежина, Општина Соколац, Република Српска, БиХ. Утврден назив за пештерата меѓу мештаните е Подлипа. Прво систематско археолошко истражување на наоѓалиштето на Кадиќа Брдо, извршено е во 1991 година под водство на археологот Зилка Кујунџиќ-Вејзлагиќ од Националниот музеј во Сараево. Во сите сонди откриен е богат археолошки материјал, камени алатки и орудија односно артефакти кои се датирани во долен, среден и горен палеолит. Во две сонди пред пештерата, пронајдени се остатоци од пештерска мечка (Ursus spelaeus). Палеолитските ловци-собирачи во пештерата Под Липа оставиле врежани знаци во камен кои ја претставуваат палеолитската уметност. Овие врежани знаци се единствено пано со пештерска уметност од палеолитот во источна Република Српска. Пештерата ја населувал прачовекот во текот на подолг временски период, а оваа наоѓалиште е од најголемо значење за цела југоисточна Европа. На наоѓалиштето Под Липа пронајдени се остатоци од неандерталец стари околу 40.000 години. Оваа пештера е под заштита на Заводот за заштита на културно историското и природно наследство на Република Српска, и спаѓа во природно богатство од I категорија.
Лежиште
Геолошката градба на поширокото подрачје на пештерата припаѓа на структурно-фацијалната единица на Централно офиолитската зона, покрај мезозојски карбонатни маси во пештерата се застапени и седименти на квартарна старост. Најстари евидентирани седименти на пештерата припаѓаат на среден и горен тријас. Во пештерата се присутни темносиви, сиви, жолтеникави и розови бои на варовник. Квартарните творби во околината на оваа пештера претставуваат езерски и речни седименти на тераси и алувијални наноси од мала можност. Материјалот на езерските седименти е разновиден.
Нови истражувања
Нови истражувања на пештерата Под Липа извршени се во 2015 година под водство на проф. др Душан Михајловиќ од Филозофскиот факултет при Универзитетот во Белград.
Хогевен
Хогевен (Dutch Low Saxon:  'т Огевеине или  'т Овеине) е општина и град во североисточна Холандија.
Населени места
Елим, Фаутенбург, Хогевен и Нордсхесхут, кои сè уште имаат канали кои се користат за да бидат во текот на градот.
Хогевен
Една стара карта на областа наречена  Локус десерта Аткуе об Мултос Палудес Инвиа , го прикажува Хогевен како напуштено и непроодно место на многу мочуришта. Хогевен е основан во 1636 година од страна на Питер Јостенс Вармонт и Јохан ван дер Меер.
Неговиот грб, му бил доделен на 10 ноември 1819 година, и е бел, со еден куп на тресет покриен со слама во центарот и кошница  на секоја страна, што претставуваат првите две големи индустрии во градот. Винсент ван Гог ја посетил областа во 1883 година.
Во втората половина од 1960 година, Хогевен е најбрзо растечки град во Холандија. Нејзиниот брз раст во текот на тој период доведе од страна на градскиот совет да ги пополни поголемиот дел од каналите во градот, односно каналите ископани во раните денови на областа, кога тоа било главниот извор на тресет.
Пристап до градот е обезбеден од страна на A28 ( Утрехт - Гронинген) автопат, Н / A37 (Хогевен - Германија), и западните градови - Гронинген со железнички линии.
Тогаш бил препознаен најстариот човек во светот, Хендрајке ван Андел-Схипер, која живеела во Хогевен до својата смрт до август 2005 година.
Хогевен исто така има мал аеродром Хогевен, кој привлекува туризам. Од 1997 година, Хогевен е домаќин на турнирот за сирење.
Сообраќај
Железничка станица Хогевен
Збратимени градови — Сестрински градови
Хогевен е збратимен со:
260 п.н.е.
260 п.н.е. — година според општоприфатениот календар. Тоа била 260. година пред новата ера, 260. од првиот милениум п.н.е., 60. од 3 век п.н.е. и прва од 260-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5248 и 5249 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4490 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3500 и 3501 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 493.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 260 година се протега во 2376 и 2377, додека според второто гледиште, годината трае во текот на 2436 и 2437 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 283. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 908 и 907 исламска година пред хиџра.
Шон Џонсон
Шон Џонсон (англиски: Sean Everet Johnson; роден на 31 мај 1989) — американски професионален фудбалер кој игра како голман за клубот од МЛС лигата Њујорк Сити и за репрезентацијата на Соединетите Американски Држави.
Почетоци
Џонсон се преселил во Флорида за да игра колеџ фудбал на Универзитетот во Централна Флорида, каде што добил место на почесниот список на комесарот на Ц-САД и бил прогласен за МВП на тимот во 2008 година. Тој го напуштил колеџот рано за да влезе во Супердрафтот на МЛС 2010 како играч на генерацијата Адидас.
Во 2009 година, Џонсон играл една сезона со Атланта Блекхокс во УСЛ лигата.
Чикаго Фајр
Шон Џонсон бил драфтуван во четвртиот круг (вкупно 51.) на Супердрафтот на МЛС 2010 од Чикаго Фајр. Тој бил последниот играч од генерацијата на Адидас избран на тој драфт. Тој го направил своето деби во МЛС на 1 август 2010 година, за време на победата со 3-2 над Лос Анџелес Галакси, откако го освоил стартното место во тимот против Ендрју Дикстра.
Во 2013 година, тој бил прогласен за одбранбен играч на годината од страна на Чикаго Фајр. Тој имал рекорд од 11–9–7 со Чикаго, вклучително и со 6 чисти мрежи.
Њујорк Сити
На 11 декември 2016 година, Атланта Јунајтед го купила Џонсон од Чикаго Фајр. Подоцна истиот ден Њујорк Сити го купил Џонсон од Атланта Јунајтед.
Меѓународна кариера
Џонсон има државјанства на САД и Јамајка. Тој имал кратки обиди со тимот на Јамајка до 17 години во 2005 година и со тимот до 20 години во 2008 година.
Џонсон бил избран во репрезентацијата на Соединетите Американски Држави до 20 години во 2009 година. Тој се појавил на еден натпревар во првенството на КОНКАКАФ до 20 години во 2009 година, а подоцна учествувал во три пријателски натпревари. Учествувал и на Светското првенство на ФИФА У-20 во 2009 година како неискористена замена.
Џонсон бил член на репрезентацијата до 23 години која учествувала на квалификацискиот турнир за Олимписките игри во 2012 година. По повредата на Бил Хамид, Џонсон влегол во игра во 39. минута од последниот натпревар во групата против Ел Салвадор.
Џонсон го одиграл својот прв натпревар за сениорската репрезентација на Соединетите Американски Држави, влегувајќи како замена на полувремето во пријателскиот натпревар против Чиле на 22 јануари 2011 година.
Личен живот
Неговите родители Еверет и Џој Џонсон се од Јамајканско потекло.
Наводи
<references group="" responsive="1">
Кула (Булачани)
Кула - археолошко наоѓалиште во скопското село Булачани. Наоѓалиштето претставува утврдување - рефугиум од доцноантичкото време. На 2,5 км северно од селото и исто толку од селото Раштак, на еден висок планински гребен, на простор од 100 × 30 м се гледаат ѕидови од камен и варов малтер. По површината има фрагменти од керамички садови, питоси, тегули и друг градежен материјал.
Црква „Успение на Пресвета Богородица“ - Стибан
Успение на Пресвета Богородица (Ναός Κοιμήσεως της Θεοτόκου) — црква во селото Стибан, Лагадинско, Егејска Македонија. Влегува во состав на Серско-нигритската епархија на Цариградската патријаршија.
Историја
Храмот е изградена во XVIII - XIX век. Градбата е нетипична за своето време — има архитектурата на светогорски скит со купола. На запад и делумно на југ има трем.
Во 1982 г. црквата е прогласена за споменик на културата.
Огнен Чемерски
Огнен Чемерски (, -,  ) —  македонски преведувач, лектор и асистент на Κатедрата за англисκи јазиκ при Филолошкиот фаκултет „Блаже Κонесκи“ во Скопје, чие капитално дело е преводот на македонски на „Моби Дик“ од Херман Мелвил. Тој е син на видниот македонски вајар Глигор Чемерски.
Животопис
Чемерски е роден во Скопје, во 1974 година. Средно образование завршил во гимназијата „Никола Карев“ во Скопје. Со високо образование се стекнал на Универзитетот „Грејсленд“ во Ајова, САД, каде што студиите ги продолжил како добитник на целосна стипендија, откако првите две студиски години ги завршил на Филолошкиот факултет ,,Блаже Конески“ на Катедрата за англиски јазик и книжевност. Уште пред дипломирањето стекнал преведувачко и наставничко искуство, кога му биле објавени препеви од поезијата на Вилијам Батлер Јејтс. За време на студиите во САД на Катедрата за англиски јазик и книжевност при Универзитетот „Грејсленд“ работел како тутор по предметот комуникациски студии и семиотика, при што им помагал на студентите, родени и странски говорители на англискиот јазик, да го совладаат материјалот од наставата во областа на комуникациските студии и семиотиката и да си ја унапредат способноста за пишување есеи.
Од 2005 до 2013 година бил ангажиран како надворешен соработник на Катедрата за англиски јазик и книжевност при Филолошкиот факултет во Скопје. Од 2013 година работел на Катедрата за англиски јазик и книжевност на Филолошкиот факултет ,,Блаже Конески“ како асистент по предметите теорија и практика на преведувањето, преведување од македонски на англиски јазик и обратно и симултано толкување. Чемерски бил активен член на Здружението на преведувачи на Македонија. Тој бил дел од т.н. Професорски пленум и дал активна поддршка на студентските протести во 2016 година. Бил гласен борец против тогашната власт и бил активен учесник на протестите на т.н. Шарена револуција. Починал по кратко боледување на 24 август 2017 година во Скопје.
Зелени човечиња
Зелени човечиња (на зелёные человечки, на зелені чоловічки) е еуфемистички поим кој се користел за претставување на проруските вооружени лица кои дејствувале на Крим за време на воената криза во 2014 година. Нивните лица биле прикриени, носеле зелени воени униформи без ознаки на припадност кон каква било воена структура и биле вооружени со модерно руско воено оружје. Рускиот претседател Владимир Путин го негирал тврдењето дека овие лица се руски војници туку посочил дека истите се дел од местни самоодбранбени групи кои своите налик руски воени униформи ги купиле од продавници за воена опрема. Поради перцепцијата дека се однесуваат учтиво и помагаат на месното население, во рускиот медиумски простор бил користен и називот учтиви луѓе (на вежливые люди).
Горна Шушаја
Горна Шушаја е село во Србија во Општина Прешево во Пчињскиот округ. Според пописот од 2002, селото имало 101 жител (според пописот од 1991 селото имало 130 жители.
Демографија
Во селото Горна Шушаја живеат 65 полнолетни жители, а просечната старост на населението изнесува 27,4 години (25,9 кај мажите и 29,6 кај жените). Во селото има 20 домаќинства, а просечниот број на членови по домаќинство е 5,05.
Ова село е потполно населено со Албанци (според пописот од 2002. година)
Камп
Кампот претставува просторно и функционално организрана целина во која гостите употребуваат за сместување своја или од кампот најмена опрема (шатор, камп куќичка, приколки и др.) -По правило се изнајмуваат делови од земјиште (камп единици) парцели за шатор и евентуално за праркирање возило (авто-камп) Постојат и таканаречени караван кампови каде се изнајмува простор за сместување на возило и караван приколка, а и кампови со изградени камп ќукички (бунгалови) кои се инајмуваат.
Могила (Ветрен)
Могила — археолошко наоѓалиште во маалото Црквенец на делчевското село Ветрен. Наоѓалиштето претставува могила од  римско време.
На левиот брег на реката Киселица се наоѓа добро зачувана могила со пречник од 30 м во основата и височина од 5-6 м.
Масакр кај Барбарас
Масакр кај Барбарас ― масакр извршен во близина на селото-превојот Барбарас (Бродско), на 12 февруари, 1944 година, од страна на Бугарскиот фашистички окупатор, со стрелање на 8 македонски партизани, патриоти.
Оваа група на борци земала учество во Февруарскиот поход до Егејска Македонија, а на враќање земале учество во пробивот кај Богомила. Оваа група борци, се нашле отсечени од главнината, па дошле во реонот на Македонски Брод, барајќи засолниште, но биле фатени и стрелани од Бугарите.
Дел од стреланите се:
Жамбил (округ во Алмати)
Жамбил е округ на покраината Алмати во Казахстан. Административен центар на округот е Узинагаш.
Највисок домен
Највисок домен, врвен домен или главен домен (англ. top-level domain - TLD) е домен на највисоко ниво во хиерархијата на доменскиот именски систем (DNS) на семрежјето. Највисоките доменски имиња се воведуваат во основното подрачје (root zone) на именскиот простор. Кај сите домени од понизок степен, ова е последниот дел на доменското име, т.е. последната наставка. На пример, во адресата <tt>www.example.com</tt>, највисокиот домен е <tt>.com</tt> (или <tt>.COM</tt>, бидејќи доменските имиња не разликуваат големи и малу букви). Раководењето со највисоките домени е во надлежност на организации назначени од службата ICANN, кој е задолжен за управата IANA и одржувањето на основното подрачје на DNS.
Историја
Првовитниот највисок доменски простор бил организиран во три групи: „земји“, „категории“ и „мултиорганизации“. Додатната група „привремена“ (temporary) се состоела само од првичниот DNS-домен, <tt>arpa</tt>, и имал како преодна намена кон стабилизацијата на доменскиот именски систем.
Видови на највисоки домени
IANA today distinguishes the following groups of top-level domains:
Во доменскиот именски систем, секоја земја добива двебуквен код согласно ISO 3166-1, па така Македонија го има кодот .mk. Постојат и некои исклучоци, како што е .uk за Велика Британија. Затоа, оваа група домени најчесто се нарекува државни кодови на највисоки домени (ccTLD). Од 2009 наваму, земјите што користат нелатинични писма имаат можност да поднесат молба за „интернационализирани кодови за највисок домен“. Тие на корисниците им се прикажуваат на соодветното писмо, но во доменскиот именски систем фигурираат како ASCII-називи преведени со Punycode.
Општите највисоки домени (порано „категории“) во прво време се состоеле од <tt>GOV</tt>, <tt>EDU</tt>, <tt>COM</tt>, <tt>MIL</tt>, <tt>ORG</tt> и <tt>NET</tt>. Подоцна се додадени и други, како што е <tt>info</tt>.
Во основното подрачје постои меродавен список на постојни највисоки домени што се објавува на https://www.iana.org/domains/root/db/ порталот на IANA.
Интернационализирани државни кодови на највисоки домени
Интернационализираните државни кодови на највисоките домени (IDN ccTLD) се највисоки домени со назив енкодиран за прикажување (на пр. во прелистувач) на матично писмо на земјата, како кирилица, арабица или неазбучните кинески знаци. Овие кодови се дел од системот на „интернационализирани доменски имиња“ (IDN) што се доделуваат на држави и независни географски подрачја.
ICANN почнал да прифаќа молби за интернационализирани домени (IDN) во ноември 2009, и го вовел првио збир адреси во доменскиот именски систем во мај 2010. Првите адреси биле арапски имиња за земјите Египет, Саудиска Арабија и Обединетите Арапски Емирати. До мај 2010, ICANN добил молби за вакви адреси од 21 земја со 11 писма.
Интернационализирани пробни домени
Во постапката на испробување на интернационализираните највисоки домени, ICANN вовел збир домени на разни јазици кои се превод на името example.test.
Инфраструктурен домен
Доменот <tt>arpa</tt> е првиот највисок домен во историјата. Бил предвиден само за привремена употреба, за да го потпомогне преодот од имиња на традиционалниот ARPANET. Меѓутоа, по неговата употреба за обратно востановување (разложување) на DNS, востановено е дека неговото укинување би било непрактично, па така денес се користи исклучиво за инфраструктурни цели како во обратното разложување <tt>in-addr.arpa</tt> за IPv4 и <tt>ip6.arpa</tt> за IPv6, <tt>uri.arpa</tt>, како и <tt>urn.arpa</tt> за DDDS и <tt>e164.arpa</tt> за задавање на телефонски броеви врз основа на доменската евиденција NAPTR. Од историски причини, <tt>arpa</tt> понекогаш се смета за општ највисок домен.
Резервирани домени
RFC 2606 ги резервира следниве четири највисоки домени со цел да се избегнат забуни и спротивставености. Тие можат да се користат за разни конкретни цели, но не смеат да фигурираат во редовните содржини во доменскиот именски систем:
NGC 3716
Објектот бил предмет и на други истражувања, па освен како NGC 3716 се споменува и како UGC 6513, MCG 1-30-1, CGCG 40-1, KARA 483.
Откривање
Објектот е откриен на 6 април 1866 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 3716 е од видот S0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 12,4 m/лм2. NGC 3716 има привидни димензии од 0,7' х 0,6'.
Астрономски податоци
Објектот е од епохата Ј2000.0. Положбениот агол на објектот е во износ од 150°.
Радеберг
Радеберг (Radeberg) — мал град, кој се наоѓа 20 километри североисточно од Дрезден во Саксонија, Германија. Компанијата Elektronik Radeberg GmbH, порано добро позната во Источна Германија за производство на телевизори се наоѓа во градот.
NGC 3716
Други поделби
Проучување на NGC 3716 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35545. Во рамките на атласот на длабокото небо, Уранометрија 2000.00, објектот припаѓа на групата означена со бројот 237; додека во Каталогот на основни ѕвезди (GSC) е групиран под бројот 274. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 495.
Радеберг
Градот има евангелистичка и римокатоличка црква и стар замок. Неговите главни индустрии се производство на стакло, машини, мебел и хартија и произведува, исто така, и пиво, кое главно се извезува.
Историја
Радеберг бил спомнат за првпат во 1219, кога фармерите се населиле во округот од поголемиот Редер. Името на местото веројатно е изведено од оваа реката. Во помалку од 150 години се развил како пазарно место, замок и сопствени единици.
Пред 500 години било пронајдено сребро близу градот. Меѓутоа, рудата била брзо ископана.
Пиварница Радеберг
Пиварницата Радеберг била основана во 1872 и е дел од Oetker Group. Го произведува Radeberger Pilsner,, 4,8 процентно светло пиво.
Стојче Кузмановски
Стојче Ѓорѓев Кузмановски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од средноимотно селско семејство. Завршил основно училиште. На 1 септември 1944 година стапил во Единаесеттата македонска ударна бригада. По кратко време бил префрлен во Третата македонска ударна бригада, со која учествувал во борбите кај Штип, Кумановско и Велешко. Како храбар борец, извршувал мошне одговорни борбени задачи. Во октомври 1944 година, кај реката Треска, имал задача за кратко време да уништи едно непријателско борбено упориште, која успешно ја извршил. Но, при повлекувањето на бригадата, непријателски куршум смртно го погодил во главата. Така го изгубил животот и овој млад борец, на негови 18 години.
Анико Ковачич
Анико Ковачич (родена на 29 август 1991) е унгарска ракометарка, која игра на позицијата среден бек за Ференцварош и за унгарската репрезентација.
Животопис
Таа има двајца помали браќа Петер и Ференц и двајцата се професионални ракометари. Петер во моментов игра за истиот клуб како и неговата сестра, Ференцварош.
Клупска кариера
Анико започнала да тренира ракомет на 10 години. Основите на ракометот ги запознала во локален ракометен клуб од градот Брезенце, a потоа se префрлила во НКЦ Чургои. Подоцна, играла за НКК Наѓитад за во 2006 година да му се приклучи на најпознатиот унгарски женски ракометен клуб Ѓер Ауди ЕТО. Како една од најталентираните ракометарки на Ѓер во тоа време, многумина ја сметале Ковачич за наследник на славната Анита Гербиц. Во сезоната 2006-2007 играла за младинскиот состав на Ѓер во младинското првенство Унгарија. Во својата прва сезона во Ѓер, таа ги освоила младинското првенство и студентските олимписки игри, а исто така играла и во втората лига на Унгарија за вториот тим на Ѓер, каде била многу успешна и постигнувала скоро осум гола по натпревар. Од сезоната 2007-2008 била приклучена во првиот тим на Ѓер. Таа била активен учесник во најголемите меѓународни успеси на ЕТО, освојувањето на Лигата на шампионите во 2013 и 2014 година. Ковачич поминала 10 години во ЕТО, по доаѓањето во 2006 година од Наѓатад, а во својата втора сезона веќе ги освоила своите први професионални титули во унгарското првенство и Купот на Унгарија. Вкупно со Ѓер освоила 8 унгарски првенства, 9 унгарски купа и 2 титули во Лигата на шампионите.